als_Latn dik_Latn sag_Latn
Alkooli i mirë për zemrën?
Gotat e kontrolluara të alkoolit nuk mbartin rrezik për probleme shëndetësore. Madje, bluzat e bardha thonë se një pirje e moderuar e alkoolit, mund të ndihmojë edhe zemrën që të punojë më mirë. Studimet kanë treguar se pirësit e moderuar meshkuj të cilët kanë pirë dy ose me pak gota në ditë kanë më pak mundësi të vdesin nga sëmundje të zemrës, sesa ata që nuk pinë fare alkool, ose ata që pinë më tepër se kaq.
Mendohet se kjo sasi alkooli ndihmon në kiminë e gjakut duke mos lejuar koagulimin e gjakut në arteret e zemrës. Nëse ju nuk jeni pirës është më mirë që të mos e filloni atë për këtë arsye. Ju mund të mbroheni nga sëmundjet e zemrës përmes metodave të tjera si ushtrimeve, dietës.
Por, krahas të mirave tejkalimi i sasisë së lejuar të alkoolit gjatë ditës shton rrezikshmërinë për sëmundjet e zemrës. Bluzat e bardha thonë se pirja e fortë rrit riskun për sëmundje zemre, hemorragji cerebrale dhe tension të lartë, si dhe cirroze të heparit. Gratë dëmtohen me lehtë se burrat pas pirjes së të njëjtës sasi të alkoolit.
Kjo madje edhe kur merret në konsideratë pesha trupore. Kjo ndodh pasi gratë kanë më pak lëngje në trup, kështu që e njëjta sasi alkooli tek ato koncentrohet me tepër. Po ashtu mendohet se gratë kanë një shtrese të brendshme që vesh stomakun, e cila është më e hollë dhe me sasi më të vogël të enzimës detoksifikuese.
Si pasojë një grua mund të dehet me gjysmën e sasisë që dehet një burrë. Prandaj për gratë rekomandohet sasi më e vogël alkooli. Vartësia nga alkooli dhe problemet që lidhen me të si dëmtimi i trurit, zemrës dhe mëlçisë përparon shumë më shpejt tek gratë sesa tek burrat. Gratë shtatzana janë ato që përballen me pasojat më të rënda të alkoolit.
Alkooli mund të ketë një numër të madh ndikimesh tek fetusi. Fëmija mund të lindë me vonesë mendore ose me probleme të mësuarit apo sjelljes, që mund të zgjasin për gjithë jetën. Dihet që këto probleme mund të parandalohen 100 për qind nëse nuk pihet alkool gjatë barrës.
-
asnje ndjesi
-
I kenaqur
-
i shqetesuar
-
i trishtuar
-
i indinjuar
als_Latn als_Latn als_Latn als_Latn als_Latn als_Latn als_Latn unk als_Latn unk als_Latn unk als_Latn unk als_Latn unk knc_Latn